Wikidata Ioachimus Rossini
Res apud Vicidata repertae:Ioachimus Rossini: imagoIoachimus Rossini: imagoIoachimus Rossini: subscriptioIoachimus Rossini: subscriptio
*Nativitas*: 29 Februarii 1792; Casa Rossini, Pisaurum  
*Obitus*: 13 Novembris 1868; Passicium, Lutetia  
*Patria*: Regnum Italiae, Dicio Pontificia  
*Nomen nativum*: Gioachino Antonio Rossini
**Officium**

*Munus*: musicographus  

**Familia**

*Coniunx*: Isabella Colbran, Olympe Pélissier  

**Memoria**

*Laurae*: Pour le Mérite for Sciences and Arts order, Grand Officer of the Legion of Honour, Order of Saint Stanislaus  
*Sepultura*: Basilica of Santa Croce, Coemeterium Père Lachaise  

Bad Wildbad in Germania: Puteus cum statua Ioachimi Rossini ibi thermis utens
**Ioachimus Antonius** vulgo *Gioachino Antonio* **Rossini** (Pisauri die 29 Februarii 1792 natus; Lutetiae die 13 Novembris 1868 mortuus) fuit illustris compositor operarum Italicus more bello canto.

Vita
----

E familia musicorum pauperum oriundus protectores habuit, qui eum discipulum Bononiam ad dominum Mattei miserunt. Ibi institutionem contrapuncticam interrupit ut libere sine disciplinis compositioni vacaret. Opus eius dramaticum primum, quod anno 1810 Venetianis confecerat, i.e. melodrama comicum unius scaenae »Il cambiale di matrimonio«, eventum minus felicem habuit. Gloria eius non ante annum 1813 crescebat quo melodrama decimum »Tancredi« Venetiis totam Italiam inflammavit. Eodem anno opera comica »L'Italiana in Algeri« venit cui ab omnibus plausum est et anno 1815 res seria »Elisabetta« pro moderatore Barbaja Neapolitano. Anno 1816 Romae opus magnum concinnavit, »Il barbiere di Seviglia« quo musicographus noster semetipsum humore, vivacitate, melodica scaturigine superaret. Nonnulli tunc criticaverunt argumentum idem esse ac apud collegam Ioannem Paesiello.

Annis consecuis opera multa affabre manibus suis miris extorquebat: »Otello« (Neapoli 1816); »Cenerentola« (Romae 1817; comica); »La gazza ladra« (Mediolani 1817); »Mosè in Egitto« (Neapoli 1818); »La donna del lago« (Neapoli 1819); »Maometto II« (Neapoli 1820). Anno 1822 Dominicus Barbaja, quocum Rossini usque annum 1823 foedus inierat, cum grege suo Vindobonam petivit quae urbs in Rossiana vere arsit. Tum artifici reverentia maxima gaudere atque frui licebat. Postquam anno 1824 Venetianis opus praetitulatum »Semiramide« confecit, Lutetiam iit tamquam rector Theatri melodramatici Italici. Postea Parisienses eum instituerunt Priorem musicae regiae et Inspectorem cantuum Francicorum. Neque operam Italicam neque operam grandem, quae dicitur, neglexit et anno 1825 coronatio Caroli X melodiis operis »Il viaggio a Reims« ornata est. Anno 1826 opus »Maometto« pro opera grandi tractum est (hinc »Le siége de Corinthe«) et anno 1827 opus »Mosè« (hinc »Moïse en Egypte«). Anno 1829 opus de Thellio exaravit (»Guillaume Tell«). Statim accidit, ut annos sequentes omnes cursum honorum melodramaticorum deponendum esse censeret. Abstinentia ista voluntaria longissima in historia artis singularis factus est. Solummodo anno 1842 »Stabat mater« et compositiones minores, inter quas »Soirées musicales«, publicata sunt. Litem de emeritorio, quo post Res novas Iulias privaretur, obtinuit. Cum nonnullos annos cum aliis institor Theatri melodramatici Italici Parisiensis fuisset, anno 1836 in patriam rediit. Plerumque Bononiae vitam degebat antequam anno 1855 Franciam iterum viseret. Cinis eius sepultus est die 3 Maii 1887 in Pantheo Florentino.

Gravitudo
---------

Simulacrum in Theatro melodramatico Vindobonensi
In Rossini ars melodramatica Italica denuo triumphare potuit et litigatores momenti dramatici augendi laureas suas perdiderunt melodiis magicis Rossianis vincentibus. Opus eius maximi momenti et omnino harmonicum »Il barbiere« habetur. Nolens volens opere de Thellio creator operarum grandium Francicarum factue est: id testimonium perhibuit de elegantia, volubilitate spiritali, varietate domini Rossini. Ecclesiastica pauca (e.g. »Stabat mater«, missa anno 1864 confecta et post mortem audita) non valde valent.

Compositiones
-------------

Ioachimus Rossini a Felice Nadar lucis ope pictus
* *Demetrius et Polibius* (Italiane *Demetrio e Polibio*)
* *Syngrapha matrimonii* (Italice *La cambiale di matrimonio*)
* *Ambiguitas insolita* (Italice *L'equivoco stravagante*)
* *Dolus iucundus* (Italice *L'inganno felice*)
* *Scalae bombyx* (Italice *La scala di seta*)
* *Lapis comparationis* (Italice *La pietra del paragone*)
* *Occasio facit furem, vel mutatio sacci* (Italice *L'occasione fa il ladro, ossia lo scambio della valigia*)
* *Dominus Bruschinus, vel filius ad aleam* (Italice *Il signor Bruschino, ossia il figlio per azzardo*)
* *Tancres* (Italice *Tancredi*)
* *Puella Italica Icosium (Italice* L'italiana in Algerii*)*
* *Aurelianus in Palmyra* (Italice *Aureliano in Palmira*)
* *Homo Turcicus in Italiam* (Italice *Il turco in Italia*)
* *Sygismondus* (Italice *Sigismondo*)
* *Isabella, Regina Angliae (Italice* Elisabetta, Regina d'Inghilterra*)*
* *Torvaldus ed Doroliska* (Italice *Torvaldo e Doroliska*)
* *Tonsor Hispalensis* (*Il Barbiere di Siviglia*)
* *Acta diurna* (Italice *La gazzetta*)
* *Othello*
* *Pica Fur* (Italice *La Gazza Ladra*)
* *Cinerella* (Italice *Cenerentola*)
* *Armida*
* *Adelaida Burgundiae* (Italice *Adelaide di Borgogna*)
* *Moyses in Aegyptum* (Italice *Mosè in Egitto*)
* *Adina, vel chalifus Bagdtati* (Italice *Adina, ossia il califfo di Bagdad*)
* *Ricchardus et Zoroais* (Italice *Ricciardo e Zoroaide*)
* *Domina lacus* (Italice *La donna del lago*)
* *Blancha et Fallierus, vel consilius tres* (Italice *Bianca e Falliero, ossia il consiglio dei tre*)
* *Macometus Secundus* (Italice *Maometto secondo*)
* *Matelda Shabranis, vel Pulchritudo et Cor ex ferro* (Italice *Matilde di Shabran, ossia Bellezza e Cuor di ferro*)
* *Zelmyra* (Italice *Zelmira*)
* *Semiramis* (Italice *Semiramide*)
* *Iter ad Durocortorum* (Italice *Il viaggio a Reims*)
* *Obsidio Corinthi* (Francogallice *Le siège de Corinthe*, Italice *L'assedio di Corinto*)
* *Moyses et Pharao* (Francogallice *Moïse et Pharaon*, Italice *Mosè e il Faraone*)
* *Comes Ory* (Francogallice *Le comte Ory*, Italice *Il conte Ory*)
* *Wilhelmus Thellius* (Francogallice *Guillaume Tell*, Italice *Guglielmo Tell*) - primium performata die 3 Augusti anno 1829

Compositiones suae clariores sunt:

* Parva Missa Solemnis vocibus, clavili, harmonioque

Bibliographia
-------------

* "Rossini et autres gourmandises musicales" in *Les Cahiers de la gastronomie* n° 20 (2014?)

Nexus interni
-------------

* 8181 Rossini

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Ioachimum Rossini** spectant. |

* Res apud DDB
* Societas Rossini Germanica
* Opus fundatum G. Rossini

Opera Ioachimi Rossini 

|  |  |
| --- | --- |
|  | Ioachimus Rossini a Francisco Hayez pictusIoachimus Rossini a Francisco Hayez pictus |
| Demetrio e Polibio (1806) · La cambiale di matrimonio (1810) · L'equivoco stravagante (1811) · L'inganno felice (1812) · Ciro in Babilonia (1812) · La scala di seta (1812) · La pietra del paragone (1812) · L'occasione fa il ladro (1812) · Il signor Bruschino (1813) · Tancredi (1813) · L'Italiana in Algeri (1813) · Aureliano in Palmira (1813) · Il Turco in Italia (1814) · Sigismondo (1814) · Elisabetta, regina d'Inghilterra (1815) · Torvaldo e Dorliska (1815) · Il barbiere di Siviglia (1816) · La gazzetta (1816) · Otello (1816) · La Cenerentola (1817) · La gazza ladra (1817) · Armida (1817) · Adelaide di Borgogna (1817) · Mosè in Egitto (1818) · Adina (1818) · Ricciardo e Zoraide (1818) · Ermione (1819) · Eduardo e Cristina (1819) · La donna del lago (1819) · Bianca e Falliero (1819) · Maometto II (1820) · Matilde di Shabran (1821) · Zelmira (1822) · Semiramide (1823) · Il viaggio a Reims (1825) · Ivanhoé (1826) · L'assedio di Corinto (1826) · Moïse et Pharaon (1827) · Il Conte Ory (1828) · Guglielmo Tell (1829) · Robert Bruce (1846) |
|  |